procesaur/Wiki.mk huggingface dataset:
Удвојување (морфологија)

Удвојувањето, а поретко редупликација, во лингвистиката е морфолошки процес каде коренот на зборот, целосно или со мали промени, се удвојува за да се постигнат одредени граматички функции. Удвојувањето се користи како формообразување за да се постигнат граматички функции, како на пример множина, интензитет и слично. Покрај тоа, удвојувањето се користи и за зборообразување за да се создадат нови зборови од некои постоечки. Удвојувањето не постои во македонскиот јазик, освен за некои стилски изрази.
1 Опис
1.1 Форма
Фонолошки, удвојувањето се опишува на еден од двата начина: (1) удвојување на „сегменти“ (секвенци на согласки или самогласки) или (2) удвојување на прозодиски единици (слогови). Покрај фонолошки, удвојувањето може да се опише на морфолошко ниво, како удвојување на јазични составни елементи (зборови, корени, и сл.). Овој процес е теоретски интересен бидејќи вклучува однос меѓу фонологијата и морфологијата.
Како основа при удвојувањето се зема зборот кој треба да биде копиран. Резултатот од копирањето се нарекува удвоен елемент. При удвојувањето удвоениот елемент често се удвојува само еднаш. Сепак, во некои јазици, удвојувањето може да се одвива повеќепати, што може да доведе од тројна форма, а тој процес се нарекува трипликација. Пингелапскиот јазик, океански јазик, има и удвојување и трипликација.
основна форма, удвојување, трипликација
'''' 'пее', '''' 'пеење', '''' 'сè уште пее'
'''' 'спие', '''' 'спиење', '''' 'сè уште спие'
Трипликацијата се случува и кај други јазици, на пример евејски, шипибо, тви, мокилски јазик и мин нан. Понекогаш геминацијата (удвојување на согласки или самогласки) се смета за еден вид удвојување.
1.1.1 Целосно или делумно удвојување
''Целосното удвојување'' вклучува удвојување на целиот збор. На пример, камскиот добива реципрочни форми од повратни заменки со целосно удвојување:
'ние (самите ние)', →, 'ние (на) нам'
'тие самите', →, 'тие (на) ним', ''Делумното удвојување'' вклучува удвојување на само дел од зборот. На пример, маршалскиот јазик создава значење од типот на „сакаш нешто“ со удбојување на последната серија на „согласка-самогласка-согласка“ од основата:
''kagir'', 'каиш', →, ''kagirgir'', 'да носиш каиш', (kagir-gir)
''takin'', 'чорапи', →, ''takinkin'', 'да носиш чорапи', (takin-kin),
1.1.2 Местоположба на удбоениот дел
Удвоениот дел може да биде поставен на почетна, средна или крајна позиција.
Пример за почетна позиција:
'попладне', →, 'доцна попладне'
'долго време', →, 'долго време (во години)', (''ŋa''-ŋaŋaj),
Пример за крајно удвојување:
'висок (ед.)', →, 'висок (мн.)', (hãska-''ska'')
'добар (ед.)', →, 'добар (мн.)',
Пример за средна позиција':
''savali'', 'оди' (ед.), →, ''savavali'', 'одат' (мн.), (sa-''va''-vali)
''alofa'', 'сака' (ед.), →, ''alolofa'', 'сакаат' (мн.), (a-''lo''-lofa), ''le tamaloa'', 'мажот' (ед.)<ref, →, ''tamaloloa'', 'мажите' (мн.), (tama-''lo''-loa)
2 Поврзано
*Идеофон
*Аугментација
*Афикс
*Морфологија (лингвистика)
Кајак на диви води

Кајак и кану на диви води е спорт на вода во кој натпреварувачите веслаат во чамци на извесни одредишта. Постојат две главни видови на чамци за овој спорт, а тоа се кајак и кану. Разликата е во тоа што кај кајакот секој веслач користи весло со две лопатки, додека кај кануто се користи весло со една лопатка.
Во однос на другите водени спортови кои вклучуваат натпреварување со кајак и кану, кајак и кану на мирни води, натпреварувањето на 'диви води' се одржува најчесто на брзи реки,каде што има бранови, витли, водопади и др. Постојат и вештачки стази за една дисциплина на овој спорт, а тоа е слалом.
1 Дисциплини
Кајак и кану на диви води вклучува две основни дисциплини: слалом и спуст. Во секоја од овие дисциплини натпреварувањето се одвива во следните категории:
* Ц-1 (кану) мажи
* Ц-2 (кану двосед) мажи
* К-1 (кајак) мажи
* К-1 (кајак) жени
Слалом е олимписка дисциплина каде натпреварувачите преоѓаат зададена стаза која се состои од 20-30 врати. Вратите се два вертикални столба кои се прицврстени и висат на жица која е растегната над стазата. Вратите мора да се поминат по зададен редослед, така што поединечни врати треба да се поминат низводно, односно спротивно од течението на реката, а други по течението на реката, а понекогаш вратите се поставуваат така што чамецот вратата треба да ја помине наназад. Бојата на вратата го означува начинот на поминување, кога е зелена - се движи по течението, ако е црвена - поминува спротивно од течението, додека вратата низ која треба да се помине наназад има ознака ''Р''. Секое погрешно поминување или допирање на вратата се казнува со додавање на временска казна на вкупното време. Вообичаено се поминуваат две возења, па така пласманот се смета спрема оствареното време или спрема подоброто возење од двете возења или пак спрема вкупното време на двете возења.
Спустот е дисциплина во која за што пократко време треба да се помине зададен дел од стазата. Стазата најчесто е со должина од 5 до 8 км која натпреварувачите ја поминуваат за 15-20 минути. Натпреварувањето се одвива така што натпреварувачите стартираат во распон од една минута, времето им се мери, па на крајот се прогласува конечниот редослед. Спустот не е олимпијска дисциплина.
Билјана Црвенкоска

Билјана Црвенкоска — македонска ракометарка. Кариерата ја почнала во 2001 година во Кометал Ѓорче Петров и во вкупно деветте сезони поминати во клубот (пет во Кометал ЃП и четири во Еуростандард ЃП) постигнала најголема афирмација како играч. Својата интернационална кариера Црвенкоска ја почнала во тимот на ГАС Артас од Грција (2006/2007). Една сезона настапувала и во тимот на Усќудар во Турција (2008/2009). Последните три сезони, од 2009 до крајот на 2012 година, го носела дресот на италијанскиот клуб Салерно.
Со репрезентацијата на Македонија, Билјана Црвенкоска настапила на три европски првенства (ЕП 2006 во Шведска, ЕП 2008 во Македонија и на ЕП 2012 во Србија) и на Светското првенство во Франција во 2007 година.
Екатерина Костјукова

Екатерина Костјукова (родена на 24 јануари 1990 г.) е руска ракометарка која игра во унгарскиот клуб Ерди.
Таа игра на позицијата десно крило.
Претходно настапувала за македонскиот клуб Вардар со кого успеала двапати да ја освои титулата во македонското првенство, и била дел од тимот кој настапил на фајнлфор турнирот од Лигата на шампионите во сезоната 2013-14.
Алисон Пино

Алисон Пино (родена на 2 Мај 1989 г. во Шартр) е француска ракометарка која игра во ЖРК Вардар СЦБТ и за женската репрезентација на Франција.
Алисон Пино е француска репрезентативка, која во 2009 година беше прогласена за најдобра ракометарка во светот од Меѓународната ракометна федерација (ИХФ).
Ракометната кариера Пино ја почна во 2001 година во јуниорската екипа на Обервил (CM Aubervilliers). Од 2003 три сезони настапуваше во составот Вилмомбл (Villemomble). Во 2007 година го потпиша првиот професионален договор со францускиот клуб Изи ле Молино (Issi-les-Moulineaux). По две сезони минати во Париз, Пино во 2009 година се пресели во Мец (Metz Handball), а оттаму во 2012 година замина во тимот на Олчим Валча (Oltchim Ramanicu Valcea) во Романија, што беше нејзино прво интернационално искуство. Во април годинава, Пино си замина од Романија и како свое следно одредиште ја избра Македонија и ЖРК Вардар СЦБТ.
Во репрезентацијата на Франција, Алисон Пино дебитираше на 27 февруари 2007 година на натпреварот против Кина во Нант, во подготовките пред Светското првенство на кое Франција беше домаќин. Како исклучително талентирана, но сè уште млада ракометарка, Пино беше резервен петнаесетти играч во францускиот олимписки тим на ОИ 2008 во Пекинг. Првиот медал со репрезентацијата на Франција, Пино го освои на СП 2009 во Кина. На овој мундијал Франција стана светски вицешампион, а Пино беше избрана за најдобар среден бек во ол-стар тимот. Истата година Алисон Пино од ИХФ беше прогласена за најдобра ракометарка во светот.
Франција беше вицешампион и на СП 2011 во Бразил, а Пино и на ова првенство го доби признанието за најдобар среден бек. Со француската репрезентација, Пино настапи ОИ 2012 во Лондон (четвртфинале),на три европски првенства (СП 2008, СП 2010, СП 2012) и на три светски превенства (СП 2007, СП 2009, СП 2011) и обезбеди пласман на СП 2013 во Србија.
Етерично масло

Етерични масла се сложени смеси на органски испарливи состојки. Претставуваат производи на специјални секреторни структури на ткн. ароматични растенија. Соодветно, дрогите што ги содржат се означени како ароматични дроги (ароматични суровини). Се раствораат во неполарни растворувачи (етер, бензен, петролетер, етанол), имаат карактеристичен мирис и на кожата предизвикуваат црвенило.
1 Добивање
Традиционално, етеричните масла се добиваат со дестилација со водена пареа, што претставува најстар и сè уште најприменуван начин за екстракција. Добиени на овој начин претставуваат лесно подвижни течности, се одликуваат со определени биолошки и фармаколошки активности и во најголем број случаи имаат терапевтско значење. Покрај нив, од ароматични суровини се добиваат и други ароматични производи (конкре, апсолут, помада, резиноид) што наоѓаат примена во козметичкото и во парфимерското производство, во прехранбената, алкохолната, тутунската и во другите индустрии. Во промет се наоѓаат и обработени етерични масла, од кои се издвоени
некои фракции за да се добијат производи со подобрени одлики или со поголема ефикасност. Постојат пречистени масла, детерпенизирани масла кај кои се отстранети лесно испарливи терпенски јаглеводороди или масла ослободени од тешко испарливи сесквитерпенски соединенија.
2 Наоѓање
Етеричните масла се среќаваат во голем број растенија. Содржината им варира од минимални количества (траги) до преку 20%. Се натрупуваат (локализираат) во различни органи - листови, плодови, цветови, кори, корени и др. Можат да бидат сместени во надворешни жлезди или внатрешно во жлезди, во клетки, во ходници и во канали.
3 Особини
Етеричните масла се бистри, лесно подвижни, безбојни или ретко обоени (жолти, зелени, сини, црвено-кафеави) течности. Имаат својствен и најчесто пријатен мирис и ароматичен вкус, а некои во уста ладат, горчат, лутат и слично. На собна температура (до 20°С) се во течна состојба, а на температура под 18°С, некои од
маслата зацврснуваат, при што доаѓа до одвојување на цврстата состојка – стереоптен (камфор, ментол, анетол, тимол) од течниот дел – елеоптен.
Етеричните масла имаат липофилен карактер, не се раствораат во вода (неколку капки во 1L), а се раствораат во органски растворувачи и во масни масла.
Релативната густина на етеричните масла се движи од 0,8-1,07.Потешки се од масните масла. Температурата на вриење се движи од 150-300°С, а показателот на прекршување од 1,450-1,600. Свежо добиените етерични масла имаат неутрална до слабо кисела реакција. Со стоење, киселоста им се зголемува поради хидролитички промени на естерските соединенија и ослободување на киселини.
4 Хемиски состав на етерични масла
Етеричните масла се сложени смеси составени од различни органски соединенија и нивниот број може да биде од неколку до преку 100-тина компоненти. Досега се докажани над илјада различни соединенија што влегуваат во составот на различни етерични масла.
Марија Штериова

Марија Штериова — македонска ракометарка. Започнала да игра ракомет на 9 годишна возраст во своето основно училиште. По една година преминала во младинскиот тим на РК Еуростандард кај тренерот Боби Стефковски, во кој играла 3 години (од 2001–2004).
Од 2004–2006 година игра за младинскиот тим на РК Еуролинк кај тренерот Дарко Панов, од кој за една сезона преминува во првиот тим на овој клуб.
Од 2006–2008 година игра за сениорскиот тим на РК Еуростандард ЃП кај тренерот Владимир Радиќ. Поради добрата игра потпишува договор на 4 години со РК Кометал Ѓорче Петров, но поради лошата финансиска состојба, клубот се распаѓа и во 2011 година, таа потпишува договор со РК Жито Прилеп каде што игра една година.
Има завршено спортска гимназија. Со сениорската репрезентација на Македонија настапи на ЕП 2012 во Србија.
Во летото 2016 година, Штериова потпишала за турскиот клуб ЖРК Кастамону.
Ина Суслина

Ина Суслина (родена на 5 јануари 1979 год.) е руска ракометарка која игра во македонскиот клуб ЖРК Вардар СЦБТ, и за женската ракометна репрезентација на Русија.
1 Животопис
Ина Суслина е родена во Ташкент, Узбекистан. Прв тренер ѝ бил Бородкин Е.У. Дипломирала на универзитетот РГПУ Ростов на Дон, по вокација е педагог.
Сребрен медал на Олимписките игри во Пекинг, Кина (2008 г.).
Златен медал на СП 2001 во Италија, СП 2007 во Франција и на СП 2009 во Кина.
Сребрен медал на Европското првенство во Шведска во 2006 година и бронзен медал на Европското првенство во Македонија во 2008 година.
Шампион на Русија со екипата на Лада Тољати во 2002, 2003 и 2004 година
Со Лада Тољати во 2002 година го освои Купот на ЕХФ.
Бегоња Фернандес

Бегоња Фернандес Молинос (родена на 22 март 1980, Виго, Шпанија) е шпанска ракометарка која игра во македонскиот клуб ЖРК Вардар СЦБТ, и за женската ракометна репрезентација на Шпанија.
1 Спортска кариера
Бегоња Фернандес Молинос ја започнала професионалната кариера во 1998 година, во екипата на "Милар Елиана Валенсија", која тогаш играла во четвртфиналето на Лигата на шампионите. Од 2005 до 2008 година, Фернандес настапувала за "Елда Престихио". Најголем дел од кариерата, вкупно шест сезони, Фернандес настапувала за екипата на "Ичако", со која во 2011 година играла во финалето на Лигата на шампионите. Во 2013 година, Фернандес преминала во екипата на "ЖРК Вардар СЦБТ", а претходно една полусезона поминала во "Зајечар" од Србија.
Фернандес е репрезентативка на Шпанија. Со репрезентацијта на Шпанија, Бегоња Фернандес освоила сребрен медал од ЕП 2008 и бронзен медал од ОИ во Лондон. На ЕП 2008, одржано во Македонија, Фернандес била прогласена за најдобар пикер во Европа. Една година подоцна, Фернандес повторно била прогласена за прв пикер во најдобриот тим на СП 2009, одржано во Кина.
Пазевалк

Пазевалк (|Pasewalk, полапски: ''Pozwolc'') — град во округот Западна Померанија-Грајфсвалд, во сојузната покраина Мекленбург-Западна Померанија, Германија. Градот е сместен на реката Икер и некогаш бил административно седиште на поранешниот округ Икер-Рандов и е седиште на општинската заедница Икер-Рандов-Тал, во која самиот град не членува.
Пазевалк станал град во текот на век и наскоро станал член на Ханзата. Во 1359 преминал во посед на померанските војводи. Често разурнат во текот на војните кои го уништувале округот, бил ограбуван неколкупати од царските сили во текот на Триесетгодишната војна. Во 1657 бил запален од страна на Полјаците и во 1713 од Русите. Со Вестфалскиот мир во 1648 бил доделен на Шведска, но во 1676 бил освоен од Бранденбург. Во 1720, со Стокхолмскиот мир, конечно бил доделен на Бранденбург-Прусија.
1 Познати жители
* Ерих Паулун (1862–1909), лекар
2 Меѓународни односи
Пазевалк е збратимен со:
* Норден, Германија
* Полице, Полска
* Хален, Белгија
3 Наводи
*
Амандин Лејно

Амандин Лејно (родена на 2 мај 1986 г. во Обена) е француска ракометарка, голман на Ѓер Ауди ЕТО и на француската репрезентацијата.
1 Кариера
1.1 Клупска кариера
Амандин Лејно започнала да тренира ракомет во родниот град Обенас во Франција, каде настапувала до 2003 година, а како јуниорка една сезона играла и во екипата на ДХБ Бург.
Во 2004 година Лејно потпишала договор со најуспешниот француски клуб, Мец и на 18-годишна возраст ја започнала својата професионална карира. Во осум сезони поминати на голот на Мец, Лејно освоила шест титули шампион на Франција, седум титули во купот на лигата и една титула во францускиот куп. Таа била прогласена за најдобар голман во француското првенство во 2008 година.
Во март 2012, година Лејно потпишала за романскиот шампион Олчим Валча, но поради повреда на лигаментите на коленото не одиграла ниту еден официјален натпревар за романската екипа. Во март 2013 година, Лејно потпишала за Вардар. Заедно со клубот освоила пет титули во македонското првенство и Купот на Македонија. Исто така играла и пет пати по ред на фајнал форот од Лигата на шампионите, освојувајќи три трети места и две втори.
Во февруари 2018, потпишала едногодишен договор со унгарскиот Ѓер Ауди ЕТО.
1.2 Репрезентативна кариера
Во репрезентацијата на Франција Лејно дебитирала во 2005 година, а по пензионирањето на Валери Никола во 2008 година, таа станала прв голман во француската репрезентација. Со репрезентацијата на Франција Лејно има сребро од СП 2008 во Кина и од СП 2011 во Бразил и 5. место на СП 2007 во Франција.
Од настапите на европските превенства, таа има 14. место на ЕП 2008 во Македонија и 5. место на ЕП 2010 во Норвешка и Данска. Амандин Лејно била дел од составот на Франција и на последните две олимпијади. На игрите во 2012 таа била трет најдобар голман на турнирот со процент на одбранети удари од 38%.
Институт „Фридрих Лефлер“

Институт „Фридрих Лефлер“ (|Friedrich-Loeffler-Institut; FLI) — национален истражувачки центар за ветеринарство на Германија. Институтот бил основан во 1910 и именуван по неговиот основач Фридрих Лефлер во 1952. Институтот е сместен на островот Римс, кој административно припаѓа на градот Грајфсвалд. Моментално, поголемиот дел од современите истражувачки центри за животинското здравје во изградба во светот се за потребите на овој институт.
Институтот Фридрих Лефлер е директно подреден на германското министерство за храна, земјоделство и заштита на потрошувачите. Негов главен предмет на работа се испитувањата на животинските вирусни болести и други дејности блиски до молекуларната биологија, поставување на вируси, имунологија и епидемиологија. Сојузните закони на Германија го направиле институтот одговорен за националната и меѓународната контрола и истражување. Институтот ги објавува нивните истражувања и соработува со други национални и меѓународни институции и истражувачи.
Помеѓу животинските болести кои ги истражуваат се шап и лигавка, инфлуенца А и птичји грип.
Моментално, 330 луѓе работат во институтот и дополнителни 140 ќе бидат вработени до завршувањето на градежните работи. До 2010, на 100-годишнина на институтот, се очекува да биде најсовремен истражувачки центар за животинското здравје во Европа. 260 милиони евра се потрошени од сојузната влада за изградба на нови лаборатории.
Како дел од ова проширување, во 2010, Институтот Римс го заокружил нивото четири за биолошка безбедност за лабораториите, кои овозможуваат работење со најопасните вируси, една од четирите вакви објекти во Германија.
1 Организација
Претседател на институтот е Томас Метенлајтер, кој исто така предава на блискиот Грајфсвалдски универзитет. Институтот се состои од следниве единаесет институции на седум различни локации, некои од нив се планира да бидат преместени на Римс до 2010:
* Римс:
** Институт за инфективна медицина (IMED)
** Институт за молекуларна биологија (IMB)
** Институт за дијагноза на вирус (IVD)
** Институт за нови и новооткриени предизвикувачи на зарази кај животните (INNT)
* Брауншвајг
** Институт за животинска храна
* Целе:
** Институт за животинска заштита и животинско земјоделство
* Јена:
** Институт за бактериолошки зарази и зоонози (IBIZ)
** Институт за молекуларна патогенези (IMP).
* Маринзе
** Институт за генетика на животните
* Тибинген:
** Институт за имунологија
* Вустерхаузен: (до 31.12.2013)
** Институт за епидемиологија (IfE)
Илија Кушев

Илија Кушев — македонски револуционер, велешки војвода на Внатрешната македонска револуциона организација, член на Македонското студентско друштво „Вардар“.
Кушев е роден на 24 март 1896 г. во Велес, во семејството на просветниот деец и МРО револуционер Бано Кушев. Неговиот чичко Петар Кушев е легален деец на ВМОРО, а брат му Тодор Кушев е четник на ВМРО (убиен во Гевгелиско во 1925 од српската милиција).
Завршува на Солунската егзархиска гимназија во 1913 година. По Втората балканска војна истата година пребегнува во Софија, Бугарија, каде што понатаму се школува на Военото училиште. Во 1915 г. е мобилизиран во бугарската армија и учествува во Првата светска војна како поручник од 1-от артилериски полк на Петтата дунавска дивизија.
По војната слуша предавања по право на Софискиот универзитет, но ги прекинува, за да се вклучи во револуционната борба на востановената ВМРО. Испратен Македонија како велешки околиски војвода. Според Ванчо Михајлов, „Кушев е многу сериозен човек, високо културен, со поетична дарба, со силна волја, во неговото лице Македонија изгуби еден докажан борец и водач“ .
Во август 1919 година се основа Македонското студентско дружество „Вардар“ и Илија Кушев е во управителството, заедно со Љубомир Весов и други.
Загинал трагично на 29 ноември 1922 г., кај велешкото село ’Рлевци, убиен од Турци предавници од неговата чета заедно со четниците Иван Ѓошев од Крајници и кратовчанецот Мане Кратовски.
Андреа Кликовац

Андреа Кликовац (родена на 5 мај 1991, во Титоград) - поранешна црногорска ракометарка, која играла на позицијата десен бек. Била позната како специјалист за одбрана.
За црногорската репрезентација играла 93 натпревари и постигнала 60 гола.
1 Кариера
Кликовац започнала да игра ракомет на 9-годишна возраст во Будуќност, а прв тренер ѝ бил Драган Аџиќ. По девет години минати во екипата од Подгорица, Кликовац две сезони настапувала за Бисери Плевља, а оттаму во 2011 година се преселила во Македонија. Првиот клуб за кој играла бил Жито Прилеп, но набргу прилепскиот клуб згаснал и таа останала без екипа. Во 2012 година, потпишала за Вардар. Со клубот од Скопје, освоила шест титули во македонското првенство и играла во две финалиња на Лигата на шампионите. Во сезоната 2018-2019, настапувала за унгарската екипа Кишварда, но без поголем успех. Во 2019 година потпишала за романскиот клуб ЧСМ Букурешт, каде останала четири сезони и освоила една титула во романското првенство и два купа. На 28 мај 2023 година, Кликовац објавила дека се опростува од активното играње ракомет на возраст од 32 години.
Со кадетската репрезентација на Црна Гора има освоено бронзен медал на Медитеранските игри. Со јуниорската репрезентација на Европското првенство во 2009 година го освоила 8-мото место, а во 2010 година на Јуниорско светското првенство во Јужна Кореја освоила бронзен медал.
Од 2011 година, Кликовац била дел од сениорската репрезентација на Црна Гора со која најголемиот успех го остварила со освојувањето на златниот медал на Европското првенство 2012 во Србија.
2 Титули
2.1 Клупски
2.1.0.1 Вардар
*Македонско првенство : 6
: 2012–2013, 2013–2014, 2014–2015, 2015–2016, 2016–2017, 2017–2018
*Куп на Македонија 5
: 2014, 2015, 2016, 2017, 2018
2.1.0.2 ЧСМ Букурешт
*Романско првенство : 1
: 2020-2021
*Куп на Романија : 2
: 2019, 2022
2.2 Репрезентативни
*Европско првенство:
**''Златен медал'': 2012
Гудјон Валур Сигурдсон

Гудјон Валур Сигурдсон (|Guðjón Valur Sigurðsson; р. во Рејкјавик) — исландски ракометар, кој моментално настапува за германскиот клуб Кил каде игра лево крило.
1 Животопис
Сигурдсон својата кариера ја започнал на млади години во локалниот клуб Грота он Селтјарнарес. Во 2001 година, со клубот РК Акирејри тој ја освоил титулата во исландското првенство. Потоа, тој својата професионална кариера ја продолжил во Германија, во клубот ТУСЕМ Есен. Во 2005, Сигурдсон со ТУСЕМ Есен успеал да ја освои титулата во ЕХФ Купот, но на крајот на сезоната ги сменил клупските бои и потпишал за Гумерсбах. Во 2006 година, Сигурдсон бил прогласен за исландски спортист на годината. На Светското првенство во 2007, во дресот на Исланд, тој бил најдобар стрелец на првенството со постигнати 66 погодоци. Тој исто така бил играч кој одиграл просечно најмногу минути на првенството. Во просек, Сигурдсон играл по 58 и пол минути по натпревар.
Во 2008 година, Сигурдсон потпишал за Рајн-Некар Левен. Во август истата година, со исландската репрезентација, Сигурдсон освоил сребрен медал на ракометниот турнир од Летните олимписки игри во Пекинг. Тој бил втор најдобар стрелец во исландскиот тим со 43 погодоци и бил дел од идеалниот тим на првенството. Во 2010 година, на Европското првенство, Сигурдсон му помогнал на својот репрезентација да ја освои бронзата, постигнувајќи 39 погодоци, со што бил четврти најдобар стрелец на првенството. Една година подоцна, на Светското првенство во 2011 во Шведска, Сигурдсон бил втор најдобар исландски стрелец со вкупно постигнати 47 погодоци. На клупско ниво, по три години игра во Рајн-Некар Левен, во летото 2011, Сигурдсон потпишал за данскиот шампион АГ Копенхаген.
Следната година, на Европското првенство во 2012, Сигурдсон повторно бил во одлична форма и бил најдобар стрелец во редовите на исландската репрезентација постигнувајќи 43 погодоци, со што бил шести најдобар стрелец на првенството. Иако Исланд завршил десетти на првенството, неговите одлични игри му го донеле местото во идеалниот тим на првенството . На крајот на сезоната, Сигурдсон преминал во редовите на германскиот шампион, Кил.
Сигурдсон е оженет и има две ќерки и еден син.
Фридрих Лефлер

Фридрих Август Јоханес Лефлер ( — ) — германски бактериолог на Грајфсвалдскиот универзитет.
1 Животопис
Станал доктор по медицина на Берлинскиот универзитет во 1874. Работел со Роберт Кох од 1879–1884 како помошник во Царската здравствена служба во Берлин. Во 1884 станал физичар на Институтот Фридрих Вилхелм во Берлин и четири години подоцна станал професор на Грајфсвалдскиот универизтет.
Неговиот развој на оригинални методи за употреба на микроскопот имал важен придонес кон бактериологијата. На почетокот на неговата кариера, започнал студија за паразитските болести. Помеѓу неговите откритија бил и организмот кој ја предизвикува дифтеријата (''Corynebacterium diphtheriae'') и причината за болеста на шап и лигавка (Афтовирус). Неговиот опис за бацилот на дифтеријата, објавен во 1884, бил првичната употреба на антитоксини. Исто така го создал Лефлеровиот серум, коагулиран серум од крвта користен за откривање на бактеријата. Во 1887 основал весник за бактериологија и паразити (''Zentralblatt für Bakteriologie und Parasitik'').
Институтот Фридрих Лефлер на островот Римс близу Грајфсвалд е именуван во негова чест.
ФК Карпи 1909

Фудбалски клуб Карпи 1909 е италијански фудбалски клуб кој се наоѓа во Карпи, Емилија-Ромања.
Клубот моментално се натпреварува во својата дебитантска сезона во Серија А, откако во сезоната 2014-2015 како победници во Серија Б избориле историска промоција.
Најголем соперник на Карпи им е екипата на Модена. Официјални бои на клубот се црвената и белата. Својте домашни натпревари Карпи ги игра на стадионот Алберто Бралја.
1 Играчи
2 Статистика и скор
2.1 Учество во првенства
Ниво, Категорија, Учества, Деби, Последна сезона, Вкупно
1°, Прима Категорија, 3, 1919-1920, 1921-1922, 4
Серија А, 1, 2015-2016
2°, Секонда Дивизионе, 4, 1922-1923, 1925-1926, 8
Прима Дивизионе, 2, 1926-1927, 1927-1928
Серија Б, 2, 2013-2014, 2014-2015
3°, Прима Дивизионе, 7, 1928-1929, 1934-1935, 32
Серија Ц, 13, 1936-1937, 1974-1975
Серија Ц1, 10, 1989-1990, 1998-1999
Лега Про Прима Дивизионе, 2, 2011-2012, 2012-2013
4°, Серија Д, 13, 1950-1951, 1977-1978, 26
Серија Ц2, 3, 1978-1979, 1999-2000
Лега При Секонда Дивизионе, 1, 2010-2011
5°, Интеррегионално првенство, 7, 1981-1982, 1987-1988, 16
Серија Д, 9, 1980-1981, 2009-2010
Вкупно 81 фудбалска професионална сезона, почнувајќи од почетокот на националната фудбалска лига во 1922:
Крсна коска

Крсната коска (| os sacrum) — триаголна коска и се наоѓа под петтиот слабински прешлен, и над тртичните прешлени.
1 Делови
Крсната коска е составена од 5 меѓусебно сраснати крсни прешлени (| vertebrae sacrales), и е целосно свртена нанапред. На крсната коска се разликуваат:
*горен зглобен израсток, поседува горна зглобна површина;
*предна страна, која е мазна и свртена кон карлицата ;
*задна страна, која е рапава и поседува коскени гребени за припој на мускули и врски;
*предната и задната страна поседуваат отвори (| foramina sacralia) за премин на крсни нерви. Бочно се наоѓаат зглобни површина кои наликуваат на уво (| facies auricularis) и служат за поврзување со карличната коска;
*крстен канал (|canalis sacralis);
2 Споеви
Крсната коска се спојува со:
*последниот лумбален прешлен (| vertebrae lumbales L5);
*со врв насочен надолу се поврзува со тртичната коска (| os coccygis);
*бочните страни се спојуваат со карличните коски (| os coxae).
3 Особености
Крсната коска во некои случаи може да биде составена од шест крстни прешлени, но може да има и случај каде бројот на крсните прешлени се намален на 4, во овој случај првиот и вториот крстен прешлен не успеваат да се поврзат.
4 Галерија
Дејан Блажевски

Дејан Блажевски (1985) — македонски фудбалер, напаѓач на Вардар и повремен член на македонската фудбалска репрезентација.
1 Клупска кариера
1.1 Турново
Во есенскиот дел на сезоната 2013-2014 година, Блажевки бил прв стрелец во првата македонска фудбалска лига, постигнувајќи 19 голови, додека во календарската 2013 година, Блажевски постигнал вкупно 30 голови. Оттука, на 26 декември 2013 година, Фудбалската федерација на Македонија го прогласила Блажевски за најдобар македонски фудбалер кој игра во домашното првенство.
1.2 Вардар
На 1 март 2015, го направил своето официјално деби за Вардар, постигнувајќи два гола во победата на гости над Силекс со 3-0. Во следното коло, на дебито пред домашната публика, повторно бил стрелец во победата со 2-1 над Металург.
2 Репрезентативна кариера
Блажевски го направил своето деби за македонската сениорска репрезентација на 14 ноември 2012, Во периодот кога селектор бил Чедомир Јаневски, во победата со 3-2 над Словенија.
Топеница

Топеница е традиционален македонски специјалитет карактеристичен за полошкиот крај. Во Тетовско се нарекува Топењца (во крајниот Долни Полог позната е под името Цепан Дедо), додека во Гостиварско е позната како Топтањца/Туптањца. Се користи како оброк за време на пости, но се прави и како мрсно јадење. Поради својата едноставност на пригорвување, топеницата се почесто е на трпезата.
1 Состојки
*1 кг брашно
* l вриена вода
*1 лажица сол
*1 лажичка сода бикарбона
*масло
2 Начин на приготвување
Водата се става да зоврие. Брашното се меша со содата и солта и се замесува со врелата вода. Прво се меша со лажица бидејќи е врело, а потоа тестото се изработува со раце. Од тестото се кинат топчиња околу 20 и од секое топче се расукува кора. Секоја коричка се намрсува со масло и се редат една врз друга. Последната кора не се мачка и со малечките корички наредени една врз друга со сукало се прави кора колку тепсијата. Потоа се става во тепсија да се пече додека не поцрвене. Се ваѓа од рерна и со помош на две виљушки се кине топенцата на поситни или покрупни парчиња по желба. Потоа се сервира.
Мрсната верзија ја опфаќа истата процедура, но се користи свинска маст. На крајот кога ќе се раскине тестото, се зоврива свинска маст (околу 200 ml) и се попарува раскинатата пита.
Икер-Рандов

Икер-Рандов (|Uecker-Randow) — поранешен округ во источниот дел на сојузната покраина Мекленбург-Западна Померанија, Германија. Округот бил создаден на 12 јуни 1994 со спојување на некогашните окрузи Пазевалк, Икерминде и дел од округот Штразбург. На 4 септември 2011 бил припоен кон новиот округ Западна Померанија-Грајфсвалд.
Соседни окрузи му биле (од југ надесно) Укермарк во Бранденбург, Мекленбург-Штрелиц и Источна Западна Померанија. На исток се наоѓало Западнопоморското Војводство во Полска.
1 Грб
Грбот прикажува грифон лево и орел на десната страна. Грифонот е симбол на Померанија, додека орелот е симбол на Бранденбург. Историски, територијата на округот била поделена помеѓу овие две држави. Кулата во средина ја претставува големата кула во Пазевалк, административното седиште на округот. Брановитите линии долу се за двете главни реки (Икер и Рандов), од кои потекнува името на округот, како и за Шчеќинскиот Залив во Балтичкото Море.
2 Градови и општини
Слободни градови
Општински заедници
<sup>1</sup>седиште на општинската заедница;<sup>2</sup>град
Варде

Варде (норвешки: Vardø, фински: Vuoreija, севернолапонски: Várggát) е општина во округот Финмарк во Норвешка. Административен центар на општината е истоимениот град Варде. Зафаќа површина од 600.48 км<sup>2</sup> и има население од 2.122. Густината на населеност изнесува 3,6 жит./km2.
1 Поврзано
*Норвешка
*Географија на Норвешка
Вадсе

Вадсе (норвешки: Vadsø, севернолапонски: Čáhcesuolu, квенски: Vesisaari) е општина во округот Финмарк во Норвешка. Административен центар на општината, а воедно и на округот е истоимениот град Вадсе. Зафаќа површина од 1,258.01 км<sup>2</sup> и има население од 6.125. Густината на населението изнесува 5 жит./km2.
Виктор Ерофеев

Виктор Ерофеев е руски писател.
1 Награди и признанија
На 25 декември 2013 година, во новата зграда на МНТ, на Ерофеев му била врачена меѓународната книжевна награда што ја доделува скопската издавачка куќа "Табернакул".
На Пенештром

На Пенештром (|Am Peenestrom) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во Волгаст.
Општинската заедница На Пенештром се состои од следниве општини:
# Бугенхаген
# Крумин
# Ласан
# Литов
# Зауцин
# Волгаст
# Цемиц
Конкеринг лајон

Конкеринг лајон (англиски: ''Conquering Lion'') — македонска реге група.
1 Животопис
"Conquering Lion" е група која е оформена и работи во Тетово.
2 Творештво
Во 2013 година, групата имала забележителни настапи на музичкиот фестивал "In Music" во Загреб, а свирела и како предгрупа на скопскиот концерт на Ману Чао. Најпосле, на 22 ноември 2013 година, групата го објавила својот трет албум "Revelation" (''Откровение''), кој бил издаден под етикетата на издавачката куќа "Пасворд", a албумот бил објавен во дигитална форма, со можност за бесплатно преземање од интернет-страницата на издавачот "Exit Label". На албумот, покрај другите песни, се застапени две соработки: едната со музичарот од Јамајка, Доналд Минот, а втората со српскиот музичар Дарка Рајиќ. Снимател на албумот е Ивица Јанкуловски, а миксот е дело на Фредерик Луно.
На 25 јануари 2014 година, во музичката продавница "Југотон" во Скопје, "Конкеринг лајон" го промовирале видео-спотот за песната "Trickster's End". Спотот бил снимен на повеќе локации: Македонија, Хрватска, Албанија и Црна Гора и во него се прикажани моменти од патувањата и концертите на групата. Снимател на спотот е Јовица Рафајловски, а режијата и монтажата се дело на Милан Тоциновски - Сако.
Комерцијална уметност

Комерцијална уметност е уметност на креативни услуги, и се однесува на уметноста која се користи за комерцијални цели, пред сè за рекламирање. Поимот станува сè позастарен, давајќи му предност на посовремени поими како „графички дизајн“ и „рекламна уметност“.
Комерцијалната уметност обично вклучува дизајнирање книги, реклами за различни производи, знаци, плакати и други видови на прикази за промовирање на продажбата или прифаќањето на производи, услуги или идеи.
1 Вештини на комерцијалната уметност
Повеќето комерцијални уметници имаат способност да ги организираат информациите и знаењата од ликовните уметности, визуализирањето и медиумите. Комуникацијата е често неопходна во ова поле. Обично, одделот за уметност е релативно мал и се состои од уметнички директори, понекогаш помошник-директор, и мала група на работници за дизајн и производи. Комерцијалните уметници работат на различни ситуации и прават различни работи во рамките на уметноста како што се рекламирањето, илустрацијата и анимацијата.
Комерцијалните уметници треба да се вешти во цртање со слободна рака и сликање, да имаат искуство во користење на програми за графички дизајн и уредување, и основно знаење за принципите на рекламирањето.
Комерцијалната уметност обично се прави за масовно изложување и дистрибуција. Комерцијалната уметност создава начин на кој луѓето ќе се запознаат со производот и услугата, користејќи слика што може да го привлече вниманието. Ова е еден од начините на кој претпријатијата ги промовираат и рекламираат своите производи и услуги.
2 Видови
Комерцијалната уметност вклучува многу видови на уметност и категории на уметнички техники вклучувајќи :
* Комерцијален дизајн на ликови
* Илустрација
* Графички дизајн
* Индустриски дизајн
* Филмски графички дизајн
* Фотографија
* Телевизиски реклами
* Музички спотови
* Анимација
* Сметачка уметност
* Модно творештво
* Внатрешно уредување
Каспар Давид Фридрих

Каспар Давид Фридрих (|Caspar David Friedrich; — ) — германски романтистички пределен сликар од век, вообичаено сметан за најважен германски уметник во неговата генерација. Тој е најпознат по неговиот период на алегориски предели, кои вообичаено вклучувале замислени ликови прикажани во однос на ноќно небо, утринска магла, суво дрво или готски руини. Неговиот првичен интерес како уметник бил набљудување на природа и поголемиот дел од неговите дела била симболични и антикласични и пренесувале субјективен и емоционален одговор на природниот свет. Сликите на Фридрих вообичаено прикажуваат човечко присуство во намалена перспектива помеѓу отворени предели, намалувајќи ги фигурите до таа мера, според историчарот на уметноста Кристофер Џон Мареј, да го наведе „долгиот поглед на гледачот кон нивната метафизичка димензија“.
Фридрих е роден во Грајфсвалд, тогашна Шведска Померанија, на Балтичкото Море, каде ги започнал неговите студии по уметност. Студирал во Копенхаген до 1798, пред да се пресели во Дрезден. Делувал во период кога низ цела Европа, растечкото незадоволство од материјалистичкото општество раѓало ново почитување на духовноста. Оваа промена на идеалите била често изразена преку преоценување на природниот свет, од уметници како Фридрих, Вилијам Тарнер (1775–1851) и Џон Констабл (1776–1837) обидувајќи се да ја насликаат природата како „прекрасна творба, прикажана во однос на вештината на човечката цивилизација“.
Работата на Фридрих му донела слава во раниот период од неговата кариера и современиците како францускиот вајар Давид д’Анже (1788–1856) говореле за него како човек што ја открил „трагедијата на пределот“. Сепак, неговата работа повеќе не била ценета во текот на подоцнежните години и умрел во тешки услови и со зборовите на историчарот на уметноста Филип Милер, „половина луд“. Како Германија се движела кон модернизмот кон крајот на век, нова желба на смисла ги карактеризирала неговите дела и замислените слики на Фридрих можеле да се видат како производи на изминатите години. Почетокот на век донел повторен интерес и почит на неговата работа, започнувајќи во 1906 со изложба на триесет и две од неговите слики и скулптури во Берлин. До 1920-тите, неговите слики биле откриени од експресионистите, а во 1930-тите и раните 1940-тите надреалистите и егзистенцијалистите често влечеле идеи од неговите дела. Подемот на нацизмот на почетокот од 1930-тите повторно ја оживеал популарноста на Фридрих, но овој пат следен со остар пад за неговите слики, бидејќи тие биле поврзувани со нацистичкото движење, често погрешно прикажувајќи ги како националистички. Сè до крајот на 1970-тите Фридрих не го повратил својот углед како икона на германското романтистичко движење и сликар од меѓународна важност.
Корен на дланка

Коренот на дланката (| ossa carpi) е составен од осум коски распоредени во два реда и служи за поврзување на дланката со подлактицата.
1 Коски во првиот ред
Од палецот кон малиот прст во горниот ред се наоѓаат коските: чунеста коска(|os scaphoideum), полумесечеста коска (|os lunatum), триаглеста коска (|os triquetrum) и грашковидна коска (|os pisiforme).
2 Чунеста коска
Чунестата коска (|os scaphoideum) е сместена меѓу раката и подлактицата на палецот од страна на рачниот зглоб (странична или радијална страна).
3 Полумесечеста коска
Полумесечестата коска (|os lunatum) е сместена во центарот на проксималниот ред на карпалниот зглоб на раката. Името на коската произлегува од латинскиот збор луна (| luna), што значи месечина.
4 Tриаглеста коска
Триаглестата коска (|os triquetrum) се наоѓа во зглобот на медијалната страна на проксималниот ред на карпалниот дел помеѓу полумесечестата и грашковидната коска, се поврзува со грашковидната, кукестата и полумесечестата коска.
5 Грашковидна коска
Грашковидната коска (|os pisiforme) е мала коска која наликува на зрно грашок, сместена е на проксималниот ред на карпалниот дел, се спојува единствено со триаглестата коска.
6 Коски во вториот ред
Во вториот ред се наоѓаат коските: трапезна коска (|os trapezium), трапезоидна коска (|os trapezoideum), главеста коска (| os capitatum) и кукеста коска (| os hamatum).
7 Трапезна коска
Трапезната коска (|os trapezium) е прва коска сместена во дисталниот ред на карпалниот дел, се поврзува со трапезоидната коска.
8 Трапезоидна коска
Трапезоидната коска (|os trapezoideum) е најмала коска во дисталниот ред, се поврзува со трапезната, главестата коска и со метакарпалнните коски.
9 Главеста коска
Главестата коска (| os capitatum) е најголема коска на коренот на дланката, сместена е во дисталниот ред на карпалниот дел и се поврзува со трапезната, кукестата коска и метакарпалните коски.
10 Кукеста коска
Кукестата коска (| os hamatum) наликува на кука и затоа се нарекува кукеста, во горниот дел се спојува со триаглестата коска, а во долниот дел со четвртата и петтата метакарпална коска.
11 Зглобови
Зглобовите на коренот на дланката овозможуваат поврзување на коските од првиот и вториот ред, поврзување помеѓу самите коски и поврзување со метакарпалните коски, како и поврзување со коските од подлактицата;
*радиокарпален зглоб (| articulaciones manus) ги зглобува долните краеви од палечната и лакотната коска со чунестата, полумесечестата и триаглестата коска од коренот на шаката;
*медиокарпален зглоб (|articulatio mediocarpea) ги зглобува горниот и долниот ред на карпалните коски. Двата зглоба функционираат како елипсовиден зглоб каде што се вршат движења на флексија, екстензија, абдукција, аддукција и циркумдукција на дланката;
*интеркарпални зглобови меѓусебно ги поврзуваат карпалните коски, а по функција се рамни зглобови;
*карпометакарпални зглобови го поврзуваат долниот ред од карпалните коски со горните краеви од метакарпалните коски, со исклучок на зглобот од палецот кој е седлест другите четири зглоба се полуподвижни.
12 Галерија
Никогаш не вели никогаш

Никогаш не вели никогаш (англиски: ''Never Say Never'') — филм за тајниот агент Џејмс Бонд, во режија на Ирвин Кершнер.
1 Факти за филмот
Филмот „Никогаш не вели никогаш“ е режиран од режисерот Ирвин Кершнер, а главните улоги ги толкуваат Шон Конери, Ким Бејсингер, Клаус Марија Брандауер и Макс фон Сидов. Овој филм, снимен во 1983 година, е дел од циклусот посветен на тајниот агент Џејмс Бонд и претставува преработка на филмот „Операцијата Гром“.
2 Содржина
Во филмот се прикажуваат настојувањата на Џејмс Бонд да ја уништи терористичката организација „Спектра“, која украла јадрени бомби по наредба на озлогласениот Ларго. Притоа, членовите на „Спектра“ му се закануваат на НАТО дека ќе ги лансираат проектилите во населени места, доколку не им биде исплатена голема сума откуп. Бонд добива задача да ги врати јадрените проектили и да ги уништи Блофелд и Ларго. Притоа, една од главните противнички му е заводливата Фатима Блаш. Од друга страна, Бонд се обидува да ја заведе прекрасната девојка на Ларго.
Хоендорф

Хоендорф (|Hohendorf) — село и поранешна општина во округот Западна Померанија-Грајфсвалд, во Мекленбург-Западна Померанија, Германија. Се состои од следниве единици Шалензе, Прицир, Хоендорф и Царниц. Од 1 јануари 2012 е дел од градот Волгаст.
Штефан Требст

Штефан Требст (|Stefan Troebst; р. во ) — македонист, политички научник, новинар и експерт за Источна Европа.
Од 1999 е професор за културни студии на институтот за славистика на Лајпцишкиот универзитет, како и заменик-директор на Лајпцишкиот центар за историја и култура. Во 1979/80 бил студент на размена на Универзитетот „Св. Кирил и Методиј“ во Скопје и гостин-научник на Институтот за национална историја.
1 Творештво
*''Das makedonische Jahrhundert. Von den Anfängen nationalrevolutionärer Bewegung zum Abkommen von Ohrid 1893-2001. Ausgewählte Aufsätze.'' München 2007, ISBN 978-3-486-58050-1.
* „Бугарско-jyгословенската контроверза за Македония 1967-1982, Скопје 1997, ISBN 9989-624-26-7.
*''Mussolini, Makedonien und die Mächte 1922-1930. Die ”Innere Makedonische Revolutionäre Organisation” in der Südosteuropapolitik des faschistischen Italien.'' Köln-Wien 1987, ISBN 3-412-01786-8.
A Night at the Opera

A Night at the Opera е четвртиот по ред студиски албум на Queen.
1 Список на песни
# "Death on Two Legs (Dedicated to...)" – 3:43
# "Lazing on a Sunday Afternoon" – 1:07
# "Lazing on a Sunday Afternoon" – 3:04
# "You're My Best Friend" – 2:52
# "39" – 3:30
# "Sweet Lady" – 4:03
# "Seaside Rendezvous" – 2:14
# "The Prophet's Song" – 8:20
# "Love of My Life" – 3:38
# "Good Company" – 3:23
# "Bohemian Rhapsody" – 5:54
# "God Save the Queen" – 1:13
Ханс-Јоахим Хопе

Ханс-Јоахим Хопе (|Hans-Joachim Hoppe; р. во Хилден кај Диселдорф) — македонист, политички научник, новинар и експерт за Источна Европа.
Студирал славистика и предавал на Келнскиот универзитет. Неговата дисертација се однесувала на германско-бугарските односи за време на Втората светска војна, издадена од Институтот за современа историја во Минхен 1979 г. Во таа книга исто така е разгледувана и депортацијата на Евреите од Македонија и бугарската окупациска политика во Македонија.
Исто така работел во „Институтот за источнонаучни и меѓународни студии“ во Келн. Тој e бил на повеќе јазични ceминаpи во Русија, Бугарија, Хрватска и Албанија. Тој е еден од првите Германци, којшто го научиле македонскиот јазик во 1967 на Загрепскиот универзитет.
Во септември 1997 бил набљудувач на ОБСЕ за време на изборите во Србија, во време кога претседател на СР Југославија бил Слободан Милошевиќ.
Денес е публицист за Источна Европа и пишува редовно за мрежниот весник „Евроазиски Магазин“ (Eurasisches Magazin) и други весници.
Тој е член на немски Сојуз на историчарите на Источна Европа, на Југоисточноeвропскo друштво и на Германско-канадско друштво.
1 Творештво
* Bulgarien - Hitlers eigenwilliger Verbündeter. Eine Fallstudie zur nationalsozialistischen Südosteuropapolitik (Бугарија - Хитлеров своеволен сојузник), студија од Институт за современа историја (Institut für Zeitgeschichte) во Минхен, 1979 г.
* Die Situation der mittel- und südosteuropäischen Länder (Ситуациja во средноевропските и јужноевропските држави), во: Aussenpolitik (German Foreign Affairs Review), 2/1994, S.134-145.
* Die politische Szene der Republik Makedonien (Политичката состојба во Република Македонија), Berichte des Bundesinstituts für ostwissenschaftliche und internationale Studien (публикации на „Институтот за источнонаучни и меѓународни студии“ во Келн), 47/1995.
* Die politische Führung des Milosevic-Regimes (Политичкото раководство на режимот на Милошевиќ), Berichte des Bundesinstituts für ostwissenschaftliche und internationale Studien (публикации на „Институтот за источнонаучни и меѓународни студии“ во Келн), 26/1999.
* Säson für Könige! Macht das bulgarische Modell Schule? (за Симеон Сакскобургготски премиер на Бугарија 2001-2005) во: ''Südosteuropa Mitteilungen.'' 3/2002, S. 54–66.
Источна Западна Померанија

Источна Западна Померанија (|Ostvorpommern) — поранешен округ во источниот дел на сојузната покраина Мекленбург-Западна Померанија, Германија. Округот бил создаден на 12 јуни 1994 со спојување на поранешните окрузи Анклам, Грајфсвалд и Волгаст. Бил припоен кон новосоздадениот округ Западна Померанија-Грајфсвалд на 4 септември 2011.
Се граничел со (од исток надесно) окрузите Икер-Рандов, Мекленбург-Штрелиц, Демин и Северна Западна Померанија. Ханзеатскиот град Грајфсвалд бил опкружен од округот, но не припаѓал на него.
1 Грб
Грбот го прикажува грифонот на Померанија.
2 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град